hippocrates-et-corpus-hippocraticum.de-ae-re-aquis-et-locis 12
περὶ μὲν τούτων οὕτως ἔχει . βούλομαι δὲ περὶ τῆς Ἀσίης καὶ τῆς Εὐρώπης δεῖξαι ὁκόσον διαφέρουσιν ἀλλήλων ἐς τὰ πάντα καὶ περὶ τῶν ἐθνέων τῆς μορφῆς , ὅτι διαλλάσσει καὶ μηδὲν ἔοικεν ἀλλήλοισιν . περὶ μὲν οὖν ἁπάντων πολὺς ἂν εἴη λόγος , περὶ δὲ τῶν μεγίστων καὶ πλεῖστον διαφερόντων ἐρέω ὥς μοι δοκεῖ ἔχειν . τὴν Ἀσίην πλεῖστον διαφέρειν φημὶ τῆς Εὐρώπης ἐς τὰς φύσιας τῶν συμπάντων τῶν τε ἐκ τῆς γῆς φυομένων καὶ τῶν ἀνθρώπων . πολὺ γὰρ καλλίονα καὶ μέζονα πάντα γίνεται ἐν τῇ Ἀσίῃ , ἥ τε χώρη τῆς χώρης ἡμερωτέρη καὶ τὰ ἤθεα τῶν ἀνθρώπων ἠπιώτερα καὶ εὐοργητότερα . τὸ δὲ αἴτιον τούτων ἡ κρῆσις τῶν ὡρέων , ὅτι τοῦ ἡλίου ἐν μέσῳ τῶν ἀνατολέων κεῖται πρὸς τὴν ἠῶ τοῦ τε ψυχροῦ πορρωτέρω . τὴν δὲ αὔξησιν καὶ ἡμερότητα παρέχει πλεῖστον ἁπάντων , ὁκόταν μηδὲν ᾖ ἐπικρατέον βιαίως , ἀλλὰ παντὸς ἰσομοιρίη δυναστεύῃ . ἔχει δὲ κατὰ τὴν Ἀσίηνοὐ πανταχῇ ὁμοίως , ἀλλʼ ὅση μὲν τῆς χώρης ἐν μέσῳ κεῖται τοῦ θερμοῦ καὶ τοῦ ψυχροῦ , αὕτη μὲν εὐκαρποτάτη ἐστὶ καὶ εὐδενδροτάτη καὶ εὐδιεστάτη καὶ ὕδασι καλλίστοισι κέχρηται τοῖσί τε οὐρανίοισι καὶ τοῖς ἐκ τῆς γῆς . οὔτε γὰρ ὑπὸ τοῦ θερμοῦ ἐκκέκαυται λίην οὔτε ὑπὸ αὐχμῶν καὶ ἀνυδρίης ἀναξηραίνεται , οὔτε ὑπὸ ψύχεος βεβιασμένη οὔτε νοτία τε καὶ διάβροχός ἐστιν ὑπό τε ὄμβρων πολλῶν καὶ χιόνος · τά τε ὡραῖα αὐτόθι πολλὰ εἰκὸς γίνεσθαι , ὁκόσα τε ἀπὸ σπερμάτων καὶ ὁκόσα αὐτὴ ἡ γῆ ἀναδιδοῖ φυτά , ὧν τοῖς καρποῖσι χρέονται ἄνθρωποι , ἡμεροῦντες ἐξ ἀγρίων καὶ ἐς ἐπιτήδειον μεταφυτεύοντες · τά τε ἐντρεφόμενα κτήνεα εὐθηνεῖν εἰκός , καὶ μάλιστα τίκτειν τε πυκνότατα καὶ ἐκτρέφειν κάλλιστα · τούς τε ἀνθρώπους εὐτραφέας εἶναι καὶ τὰ εἴδεα καλλίστους καὶ μεγέθει μεγίστους καὶ ἥκιστα διαφόρους ἐς τά τε εἴδεα αὐτῶν καὶ τὰ μεγέθεα · εἰκός τε τὴν χώρην ταύτην τοῦ ἦρος ἐγγύτατα εἶναι κατὰ τὴν φύσιν καὶ τὴν μετριότητα τῶν ὡρέων . τὸ δὲ ἀνδρεῖον καὶ τὸ ταλαίπωρον καὶ τὸ ἔμπονον καὶ τὸ θυμοειδὲς οὐκ ἂν δύναιτο ἐν τοιαύτῃ φύσει ἐγγίνεσθαι οὔτε ὁμοφύλου οὔτε ἀλλοφύλου , ἀλλὰ τὴν ἡδονὴν ἀνάγκη κρατεῖν διότι πολύμορφα γίνεται τὰ ἐν τοῖς θηρίοις .
Lemmas: περί μέν οὗτος οὕτως ἔχω . βούλομαι δέ περί ὁ Ἀσία καί ὁ Εὐρώπη δείκνυμι ὁπόσος διαφέρω ἀλλήλων εἰς ὁ πᾶς καί περί ὁ ἔθνος ὁ μορφή , ὅτι διαλλάσσω καί μηδείς ἔοικα ἀλλήλων . περί μέν οὖν ἅπας πολύς ἄν εἰμί λόγος , περί δέ ὁ μέγας καί πολύς διαφέρω λέγω ὡς ἐγώ δοκέω ἔχω . ὁ Ἀσία πολύς διαφέρω φημί ὁ Εὐρώπη εἰς ὁ φύσις ὁ σύμπας ὁ τε ἐκ ὁ γῆ φύω καί ὁ ἄνθρωπος . πολύς γάρ καλός καί μέγας πᾶς γίγνομαι ἐν ὁ Ἀσία , ὁ τε χώρα ὁ χώρα ἥμερος καί ὁ ἦθος ὁ ἄνθρωπος ἤπιος καί εὐόργητος . ὁ δέ αἴτιος οὗτος ὁ κρᾶσις ὁ ὥρα , ὅτι ὁ ἥλιος ἐν μέσος ὁ ἀνατολή κεῖμαι πρός ὁ ἠώς ὁ τε ψυχρός πρόσω . ὁ δέ αὔξησις καί ἡμερότης παρέχω πολύς ἅπας , ὁπόταν μηδείς εἰμί ἐπικρατέω βίαιος , ἀλλά πᾶς ἰσομοιρία δυναστεύω . ἔχω δέ κατά ὁ ασιανω πανταχῇ ὅμοιος , ἀλλά ὅσος μέν ὁ χώρα ἐν μέσος κεῖμαι ὁ θερμός καί ὁ ψυχρός , οὗτος μέν εὔκαρπος εἰμί καί εὔδενδρος καί εὐδιής καί ὕδωρ καλός χράω ὁ τε οὐράνιος καί ὁ ἐκ ὁ γῆ . οὔτε γάρ ὑπό ὁ θερμός ἐκκαίω λίαν οὔτε ὑπό αὐχμός καί ἀνυδρία ἀναξηραίνω , οὔτε ὑπό ψῦχος βιάζω οὔτε νότιος τε καί διάβροχος εἰμί ὑπό τε ὄμβρος πολύς καί χιών · ὁ τε ὡραῖος αὐτόθι πολύς ἔοικα γίγνομαι , ὁπόσος τε ἀπό σπέρμα καί ὁπόσος αὐτός ὁ γῆ ἀναδίδωμι φυτόν , ὅς ὁ καρπός χράω ἄνθρωπος , ἡμερόω ἐκ ἄγριος καί εἰς ἐπιτήδειος μεταφυτεύω · ὁ τε ἐντρέφω κτῆνος εὐθηνέω ἔοικα , καί μάλα τίκτω τε πυκνός καί ἐκτρέφω καλός · ὁ τε ἄνθρωπος εὐτραφής εἰμί καί ὁ εἶδος καλός καί μέγεθος μέγας καί ἦκα διάφορος εἰς ὁ τε εἶδος αὐτός καί ὁ μέγεθος · ἔοικα τε ὁ χώρα οὗτος ὁ ἔαρ ἐγγύς εἰμί κατά ὁ φύσις καί ὁ μετριότης ὁ ὥρα . ὁ δέ ἀνδρεῖος καί ὁ ταλαίπωρος καί ὁ ἔμπονος καί ὁ θυμοειδής οὐ ἄν δύναμαι ἐν τοιοῦτος φύσις ἐγγίγνομαι οὔτε ὁμόφυλος οὔτε ἀλλόφυλος , ἀλλά ὁ ἡδονή ἀνάγκη κρατέω Διότι πολύμορφος γίγνομαι ὁ ἐν ὁ Θήριος .